

 **Република Србија**

 **МИНИСТАРСТВО ИНФОРМИСАЊА**

 **И ТЕЛЕКОМУНИКАЦИЈА**

 *Б е о г р а д*

 Немањина 22–26

У складу са чланом 23. Закона о заштити података о личности („Службени гласник РС“, бр. 87/18), Министарство информисања и телекомуникација издаје:

**Обавештење о обради података о личности**

Сврха овог Обавештења је да се корисницима чији се подаци о личности обрађују и чији су подаци унети на софтверско решење „Систем за издавање акредитација и евиденције представника иностраних медија и дописништава иностраних медија“, пруже следеће информације:

1. **Подаци о руковаоцу**

Руковалац подацима је Министарство информисања и телекомуникација.

Адреса органа је Немањина 22-26, Београд;

Матични број: 18820790;

ПИБ: 113344563,;

Електронска презентација Министарства: <https://mit.gov.rs/>

 **Обрађивач** је Сектор за информисање и медије, Министарство информисања и телекомуникација.

1. **Контакт подаци лица за заштиту података о личности**

У складу са чл. 56-58. Закона о заштити података о личности („Службени гласник РСˮ, број 87/18), одређена је Милица Ћатић, секретар Министарства, као лице за заштиту података о личности у Министарству информисања и телекомуникација.

Телефон: 011/2020-101

Имејл адреса: milica.catic@mit.gov.rs

1. **Сврха намераване обраде и правни основ за обраду**

Подаци о личности обрађују се у сврху сачињавања и вођења Евиденције иностраних представника и евиденције дописништава, која се води у министарству надлежном за послове јавног информисања, а на основу чега се издаје одговарајућа легитимација.

Правни основ за обраду података о личности је извршавање законске обавезе руковаоца прописане чланом 66. Закона о јавном информисању и медијима ("Сл. гласник РС", бр. 92/2023).

1. **Лица која користе податке**

Лица која користе податке су обрађивачи, запослени у Министарству информисања и телекомуникација, Сектор за информисање и медије који користе податке само у сврху за коју се прикупљају а то је евиденција представника иностраних медија и дописништава иностраних медија, и издавање новинарске легитимације и прес картице.

1. **Изношење података о личности у другу државу или међународну организацију**

Подаци се не преносе у другу државу или међународну организацију.

1. **Рок чувања података о личности**

Подаци о личности који се користе у сврху за коју се прикупљају, евиденција представника иностраних медија и дописништава иностраних медија и издавање новинарске легитимације и прес картице, чувају се све време важења издате новинарске легитимације.

1. **Мере заштите**

Користе се мере заштите које укључују: праћење интернет саобраћаја, детекцију напада, скретање малициозног саобраћаја на систем за чишћење и враћање очишћеног саобраћаја ка кориснику. Обезбеђено је и Web Application Firewall решење, специјализовано за заштиту веб-апликација, имплементиран испред веб-сервера, као реверзни прокси, ради обезбеђења детаљне провере. Користе се механизми за копирање и чување података (енгл. backup) како би се спречили потенцијални губици података, коришћењем алата попут Veeam Backup и Replication v10.

1. **Права која припадају лицу чији се подаци обрађују**

Лице на које се подаци о личности односе има право да од Руковаоца захтева приступ, исправку, брисање или допуну његових података о личности, као и право на ограничење обраде, право на подношење приговора и право на преносивост података, а све у складу са одредбама чл. 26, 29, 30, 31, 36. и 37. Закона о заштити података о личности.

1. **Право лица да поднесе притужбу Поверенику**

Лице на које се подаци односе има право да поднесе притужбу Поверенику за информације од јавног значаја и заштиту података о личности ако сматра да је обрада података о његовој личности извршена супротно одредбама Закона.